[{"text_idx": "#000001", "text": "Viimase o\u0308o\u0308pa\u0308eva jooksul analu\u0308u\u0308siti Eestis 5326 koroonaviiruse testi, neist esmaseid positiivseid teste oli 690 ehk 13 protsenti testide koguarvust. Rahvastikuregistri andmetel laekus enim uusi positiivseid testitulemusi Harjumaale, kus koroonaviirusega nakatumine tuvastati 383 inimesel. 304 uutest Harjumaa haigusjuhtudest on Tallinnas."}, {"text_idx": "#000003", "text": "Viimase 14 pa\u0308eva haigestumus 100 000 inimese kohta on 529,8 ning esmaste positiivsete tulemuste osakaal tehtud testide koguarvust 11,1%."}, {"text_idx": "#000004", "text": "Terviseameti ja\u0308lgimisel on u\u0308le 29 500 inimese"}, {"text_idx": "#000009", "text": "O\u0308o\u0308pa\u0308eva jooksul avati haiglates uusi COVID-19 haigusjuhtumeid kokku 41, haiglaravi vajab 379 patsienti"}, {"text_idx": "#000010", "text": "28. jaanuari hommikuse seisuga viibib haiglas 379 COVID-19 patsienti, nendest intensiivravi vajab 39 patsienti, kelledest omakorda juhitaval hingamisel on 21 inimest."}, {"text_idx": "#000011", "text": "Uusi COVID-19 haigusjuhtumeid avati kokku 41. Koju saadeti 28 inimest, 16 inimene viidi u\u0308le mitte-COVID-19 osakonda."}, {"text_idx": "#000012", "text": "O\u0308o\u0308pa\u0308eva jooksul suri kaheksa koroonaviirusega nakatunud inimest \u2013 89-aastane mees, 87-aastased naine ja mees, kaks 84-aastast naist, 79-aastane naine, 67-aastane naine ja 66-aastane mees. Kokku on Eestis surnud 406 koroonaviirusega nakatunud inimest."}, {"text_idx": "#000013", "text": "Ta\u0308naseks on haiglates lo\u0303petatud 2381 COVID-19 haigusjuhtumit 2339 inimesega."}, {"text_idx": "#000014", "text": "28. jaanuari seisuga on tervenenud 32 398 inimest. Neist 22 847 inimese (70,5%) haigusjuhtum on lo\u0303petatud, 9551 inimese (29,5%) puhul on positiivsest testist mo\u0308o\u0308dunud rohkem kui 28 pa\u0308eva ja inimene ei viibi haiglaravil ehk ootab tervenemise kinnitamist."}, {"text_idx": "#000015", "text": "Eestis on koroonaviiruse tuvastamise vo\u0303imekuse tekkimisest 2020. aasta kevadest tehtud enam kui 760 266 viiruse SARS-CoV2 ma\u0308a\u0308ramise testi. Esmaseid positiivseid teste on kokku olnud 42 656 (5,6% testide koguarvust). Koroonatestide ta\u0308psemat statistikat saab vaadata ."}, {"text_idx": "#000016", "text": "Eestis on COVID-19 vastu vaktsineerimisi tehtud kokku 31 629, kaks doosi on saanud 6214 inimest"}, {"text_idx": "#000017", "text": "Ta\u0308nahommikuse seisuga on vaktsineerimisi tehtud kokku 31 629, vaktsineeritud inimesi on 25 415, kellest 19 201 on saanud ainult esimese doosi ja 6214 on saanud mo\u0303lemad doosid. Statistikat vaktsineerimiste kohta saab vaadata Terviseameti koroonaviiruse andmestikust. Inimene ise saab oma vaktsineerimisi vaadata Patsiendiportaalis digilugu.ee."}, {"text_idx": "#000018", "text": "Teine vaktsiinidoos on vaktsineeritutele tagatud ja COVID-19 vaktsineerimine ja\u0308tkub hoolimata tarnete va\u0308ikesest va\u0308henemisest. Ja\u0308tkatakse vaktsineerimist hooldekodudes ning samuti alustatakse tervishoiuto\u0308o\u0308tajate vaktsineerimist 2. vaktsiinidoosiga. Vaktsineerimise sihtru\u0308hmade laiendamine lu\u0308kkub va\u0308hemalt na\u0308dala vo\u0303rra edasi. Vaktsiinid on ha\u0308sti talutavad, kiirelt mo\u0308o\u0308duvaid ko\u0303rvalmo\u0303jusid on ilmnenud 0,6 protsendil vaktsineeritutest."}, {"text_idx": "#000019", "text": "COVID-19 vaktsineerimise eesma\u0308rk on kaitsta riskiru\u0308hmi, kellel on suurem to\u0303ena\u0308osus nakatuda vo\u0303i kelle nakatumisel vo\u0303ib haigus kulgeda raskemalt, ennetada ja va\u0308hendada COVID-19 po\u0303hjustatud haigus- ning surmajuhtumeid, va\u0308hendada koormust tervishoiusu\u0308steemile ja majandusele ning kindlustada u\u0308hiskonnaelu normaalset toimimist."}, {"text_idx": "#000020", "text": "Esmaja\u0308rjekorras vo\u0303imaldatakse vaktsineerimist tervishoiuto\u0308o\u0308tajatele ning tervishoiuasutuste to\u0308o\u0308tajatele, hooldekodude to\u0308o\u0308tajatele ja elanikele ning u\u0308le 70-aastastele ja teatud diagnoosidega inimestele, kellel vo\u0303ib tervise to\u0303ttu olla COVID-19 haiguse kulg raskem. Niipea kui Eestisse jo\u0303uab piisavas koguses COVID-19 vaktsiine vo\u0303imaldatakse vaktsineerimist ka teistele sihtru\u0308hmadele ja kogu elanikkonnale."}, {"text_idx": "#000021", "text": "Viimase o\u0308o\u0308pa\u0308eva jooksul analu\u0308u\u0308siti Eestis 5326 koroonaviiruse testi, neist esmaseid positiivseid teste oli 690 ja suri kaheksa nakatunut ning terviseameti ja\u0308lgimisel on u\u0308le 29 500 inimese."}, {"text_idx": "#000024", "text": "Laadi Google Play vo\u0303i App Store\u2019i kaudu oma telefoni mobiilirakendus HOIA, mis teavitab sind, kui oled olnud la\u0308hikontaktis koroonaviiruse kandjaga. Samuti saad nii anonu\u0308u\u0308mselt teavitada teisi kasutajaid enda haigestumisest. Rakenduse kasutajate telefonid vahetavad omavahel anonu\u0308u\u0308mseid koode ning riik, rakenduse tootja ega telefoni tootja ei saa teada, kes kellega la\u0308hikontaktis oli. Loe lisa ."}, {"text_idx": "#000025", "text": "Tervise ja Heaolu Infosu\u0308steemide Keskuse (TEHIK) andmetel on ta\u0308nase seisuga HOIA rakendust alla laaditud 260 845 korda. La\u0308bi rakenduse on end haigeks ma\u0308rgitud 2908 korda, millest aktiivseid haigusjuhte on hetkel 306."}, {"text_idx": "#000026", "text": "Koroonatestimine.ee koduleht koondab infot saatekirjaga, piiriu\u0308lese ja tasulise testimise kohta. Lisaks on seal vajalik info arstidele ning to\u0308o\u0308andjatele. Samuti on sel lehel vo\u0303imalik broneerida endale aeg saatekirja olemasolul, saada sertifikaadi infot, klienditoe numbreid ja asukoha koordinaate testimiskohtade kohta."}, {"text_idx": "#000028", "text": "Koroonaviiruse levik on u\u0308le Eesti laialdane ja intensiivne. Nakatumise ko\u0303ver na\u0308itab ku\u0308ll stabiliseerimise ma\u0308rke, kuid murekohaks on COVID-19 intensiivravi kohtade suur ta\u0308itumus."}, {"text_idx": "#000029", "text": "Esmaspa\u0308evast taastati kontakto\u0303pe Harjumaal ja Ida-Virumaal. Kontakto\u0303ppes osaledes tuleb tarvitusele vo\u0303tta ko\u0303ik ettevaatusabino\u0303ud, et koroonaviirus ei leviks. Haigussu\u0308mptomite tekkimisel peab ja\u0308a\u0308ma kohe koju ning vo\u0303tma esimesel vo\u0303imalusel u\u0308hendust oma perearstikeskusega vo\u0303i perearsti no\u0303uandeliiniga 1220. Koroonaviiruste po\u0303hjustatud nakkuse esmaseks ennetusmeetmeks on hea ka\u0308tehu\u0308gieeni ja\u0308rgimine, distantsi hoidmine, maski kandmine ning mustade ka\u0308tega silmade, nina ja suu katsumise va\u0308ltimine."}, {"text_idx": "#000030", "text": "Piirangutest kinni pidades pingutame selle nimel, et vo\u0303imalikult paljud o\u0303ppijad saaksid ka\u0308ia koolis ja osaleda kontako\u0303ppes. Neid koole, kus on koolipere mo\u0303nel liikmel diagnoositud COVID-nakkus, on Eestis veidi u\u0308le saja ja lasteasutusi umbes viieku\u0308mne ringis."}, {"text_idx": "#000031", "text": "Infot koroonaviiruse, COVID-19 haiguse ja vaktsiinide kohta otsi ainult usaldusva\u0308a\u0308rsetest allikatest. Vaktsineerimisega seotud info leiab veebilehelt . Lisainfot COVID-19 kohta leiab terviseameti veebi\u2013 ja Facebooki-lehelt."}, {"text_idx": "#000044", "text": "Tervisekassa jagab erandkorras kiirematele soovijatele tasuta gripivaktsiini"}, {"text_idx": "#000046", "text": "Iga kolmas patsient ootab kiirabiautos haiglasse pa\u0308a\u0308su lubatust palju kauem. Minister Peterson: ja\u0308rjekorrad va\u0308henevad kevadeks (4)"}, {"text_idx": "#000049", "text": "Haabersti pa\u0308evakeskuses sai doonoripa\u0308eval verd loovutada"}, {"text_idx": "#000052", "text": "Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise po\u0303himo\u0303tted 2023. aastal Tallinna linnameedias ja Tallinna linnameedia hea tavaTelli \"Pealinna\" paberlehtTallinn ma\u0308a\u0308ras valimisjaoskondade asukohad Riigikogu valimisteks"}]